Multics

**Multics** () jest vremenski dijeljeni operativni sistem. Gotovo svi moderni operativni sistemi su na neki način bili pod uticajem Multics-a, posebno Unix i Unixoidni sistemi.

## Nastanak 
Multics je započet 1964. godine na Cambridgeu, Massachusetts kao zajednički projekt MIT-a, General Electricsa i Bell Labsa. Razvijen je na GE 645  namjenski dizajniranom mainframe računaru isporučenom 1967. godine MIT-u, koji je prvi takve vrste.

Zamišljen je kao komercijalni proizvod, nije se pokazao kao uspješan. Zbog svojih novih ideja imao je jako veliki uticaj na nauku o računarstvu, uprkos raznim nedostacima.

## Nove ideje 
Multics je među prvim implementirao "single-level store" za pristup podacima, i time odbacio razlikovanje između datoteka (koje se nazivaju *segmenti* u Multicsu) i *procesne memorije*. Memorija procesa se sastojala isključivo od segmenata koji su preslikani u njegov adresni prostor. Da bi ih pročitao ili upisao, proces je jednostavno koristio uobičajene instrukcije procesora (CPU), a operativni sistem se pobrinuo da sve izmjene budu spremljene na disk.

Također jedna od glavnih novih ideja Multics-a bila je dinamičko vezivanje, u kojem pokrenuti proces može zatražiti dodavanje drugih segmenata u njegov adresni prostor, segmente koji bi mogli sadržavati kôd koji bi onda mogao izvršavati.

Multics je bio prvi glavni operativni sistem koji je od početka dizajniran kao siguran sistem. Ipak, mnogi su uspjeli da prevaziđu tu sigurnost u ranim verzijama Multics-a  

Multics je bio prvi operativni sistem koji je imao hijerarhijski datotečni sistem, a nazivi datoteka mogli su biti gotovo proizvoljne dužine i sintakse. Bile su podržane i simboličke veze između direktorija. Također je prvi imao komandni procesor - ideja koju je kasnije naslijedila Unix ljuska. Ujedno je i jedan od prvih koji je napisan jezikom na visokom nivou (Multics PL/I), nakon što je Burroughs MCP sistem napisan u ALGOL-u.

## Uticaj na druge projekte 
### Unix 
Multics je imao veliki uticaj na Unix kojeg su originalni isprogramirali Multics programeri Ken Thompson i Dennis Ritchie. Međtuim, interni dizajn Unixa je bio dosta drukčiji, čiji je fokus bio na tome da sistem ostane malen i jednostavan, i tako ispravi neke nedostatke Multics-a koji je imao dosta velike sistemske zahtjeve za resursima.

Ken Thompson, u jednom intervju iz 2007. godine  je opisao Multics kao prekomplikovan i skoro neupotrebljiv operativni sistem.

### Ostali operativni sistemi 
Multics je imao veliki uticaj i na PRIMOS kojeg je stvorio William Poduska. On će kasnije osnovati Apollo Computer čiji su AEGIS i Domain/OS operativni sistemi bili kolokvijalno nazvani kao "Multics u kutiji šibica".

Stratus VOS operativni sistem je bio još jedan operativni sistem koji je usvojio ključne koncepte Multicsa i smatra se kao najdirektnijim nasljednikom Multicsa koji se i dalje razvija i koristi danas.

## Također pogledajte 
* Dijeljenje vremena

## Reference 
## Dalje čitanje 
* F. J. Corbató, V. A. Vyssotsky, *Introduction and Overview of the Multics System* (AFIPS 1965) is a good introduction to the system.
* F. J. Corbató, C. T. Clingen, J. H. Saltzer, *Multics – The First Seven Years* (AFIPS, 1972) is an excellent review, written after a considerable period of use and improvement over the initial efforts.
* J. J. Donovan, S. Madnick, Operating Systems, is a fundamental read on operating systems.
* J. J. Donovan, Systems Programming, is a good introduction into systems programming and operating systems.

## Vanjski linkovi 
* multicians.org je sveobuhvatna web stranica s puno materijala 
** Multimedijski radovi 
** Multics glossary 
** Mitovi detaljno raspravlja o mnogim mitovima o Multicsu-u 
** Sigurnost Multicsa 
** Unix i Multics 
** Opće informacije o Multics-u i često postavljana pitanja  
* Službena arhiva izvornog koda na MIT-u

Kategorija:Vremenski dijeljeni operativni sistemi